מכרה האורניום רוסינג

[ממוזער|400x400 פיקסלים|תצלום לוויין של מכרה רוסינג והסביבה מ-2013. העיירה ארנדיס נמצאת במרכז למעלה. האזור המסומן בתמונה למטה מימין מקשר לתמונה מוגדלת של גאולוגיה מורכבת זו בhttp://earthobservatory.nasa.gov/IOTD/view.php?id=80714&eocn=related_to&eoci=related_image מצפה כדור הארץ של נאס"א]
**מכרה האורניום רוסינג** בנמיביה הוא מכרה האורניום הפועל הוותיק ביותר ואחד ממכרות האורניום הפתוחים הגדולים בעולם. המכרה נמצא במדבר נמיב ליד העיירה ארנדיס, 70 קילומטרים מעיירת החוף סווקופמונד. האורניום התגלה במקום לראשונה בשנת 1928, והמכרה החל לפעול בשנת 1976.

בשנת 2005 יוצרו במכרה 3,711 טון של תחמוצת אורניום. באותה שנה היה מכרה רוסינג מכרה האורניום החמישי בגודלו עם 8 אחוזים מהתפוקה העולמית. נמיביה היא יצואנית האורניום הרביעית בגודלה בעולם. ב-2023 יוצרו ברוסינג 6.4 מיליון פאונד של טריאורניום אוקטאוקסיד (U3O8), כש-3.7 מיליון פאונד נמכרו לסין, ו-1.8 מיליון פאונד נמכרו ללקוחות בצפון אמריקה, אסיה, אירופה, המזרח התיכון ואפריקה.

בתקופת האפרטהייד הופנתה ביקורת בינלאומית ומחאות נגד המכרה מצד קבוצות נגד האפרטהייד ונגד הגרעין, בעיקר באירופה. ממשלת איראן מחזיקה ב-15% ממניות המכרה באמצעות חברת ההשקעות הזרות האיראנית שלה. דיווחים לפיהם האורניום במכרה נמכר לאיראן, הוכחשו על ידי הנהלת המכרה, שטוענת כי החזקת המניות היא פסיבית לחלוטין.

## פעולות כרייה
### רקע
בשנת 1928 התגלה אורניום במדבר נמיב על ידי פטר לאו, אך חיפושים באזור החלו רק בסוף שנות ה-50 של המאה ה-20. רוסינג הוא הגדול מבין שלושה מכרות המפיקים אורניום בנמיב, האחרים הם לנגר היינריך המופעל על ידי פאלאדין האוסטרלית, וחוסאב הסינית. כושר הייצור של מכרה הבור הפתוח הוא 4,500 טון.

### מיצוי
3 מיליון טון של עפרה נדרשים עיבוד לצורך ייצור 1,000 טון של תחמוצת אורניום, ובשנת 2005 נכרו 19.5 מיליון טון של סלע והועברו מהבור הפתוח למפעל העיבוד. מתוכם, 12 מיליון טון היו עפרות אורניום, אשר בתורן דרשו 226,276 טון חומצה לעיבודן לעוגה צהובה, תרכיז אורניום אבקתי המהווה את הבסיס לדלק לכורים גרעיניים.

ישנם חששות כי מלח ואורניום מהמכרה מסכנים את תעשיית החקלאות באזור נהר סוואקופ. מכרה רוסינג עובד עם החקלאים הנמיביים בנושא.

ב-3 בדצמבר 2013 אירוע כשל מבני קטסטרופלי של מכל שטיפה ברוסינג, שגרם לדליפה גדולה. המעבדה CRIIRAD שבסיסה בצרפת דיווחה על רמות גבוהות של חומרים רדיואקטיביים באזור שמסביב למכרה. העובדים לא קיבלו מידע על הסכנות שבעבודה עם חומרים רדיואקטיביים ועל ההשפעות הבריאותיות שלהם.

### בעלות
ב-2018 נמכרו החזקות המניות במכרה על ידי ריו טינטו לחברת האורניום הלאומית של סין (CNUC), ובעקבות זאת הפכה CNUC לבעלת הרוב עם 68.6% מהמניות.15% ממניות רוסינג מוחזקות על ידי ממשלת איראן (נרכשו ב-1976), 10% על ידי IDC מדרום אפריקה, 3% על ידי ממשלת נמיביה (עם 51% מזכויות ההצבעה), ו-3% על ידי בעלי מניות מקומיים פרטיים. אף על פי שהבעלות המשותפת של רסינג על ידי איראן גרמה למחלוקת בשנות ה-70 וה-80, ממשלת נמיביה – שהייתה בשלטון מאז 1990 – הכחישה שסיפקה לאיראן אורניום נמיבי, שניתן להשתמש בו לנשק גרעיני.

### תעסוקה
ממוזער|יישוב הכרייה ארנדיס
רוסינג אורניום היא אחת המעסיקות הגדולות ביותר באזור ארונגו בנמיביה. כ-800 איש הועסקו במכרה בשנת 2005, מתוכם 96% נמיבים. מתוכם, 160 עבדו במכרה פתוח, 186 במפעל העיבוד, 267 בהנדסה ו-200 אנשי מנהלה. ב-2012 גדלה התעסוקה ל-1,528 איש, עם 780 משרות נוספות שסופקו באמצעות קבלני משנה. ב-2013 פוטרו 276 עובדים. רוב העובדים גרים בארנדיס או בסוואקופמונד הסמוכה. בתקופת האפרטהייד נעשתה במכרה אפליה גזעית נגד עובדיו השחורים, אך תנאי העובדים שופרו בשנות התשעים המאה ה-20 לאחר קבלת עצמאות נמיביה. טענות לקיפוח עלו על ידי איגודי העובדים גם בהמשך.

## קישורים חיצוניים

* מכרה רוסינג (מאתר infomine.com, כולל קישורים למידע מפורט, תמונות לוויין, מפת נכסים)
* תיק גוליבר: תיק Rossing Uranium Ltd  (מתוך SEA-US, יוזמה אוסטרלית נגד אנרגיה גרעינית, עודכנה לאחרונה ב-1997)

## הערות שוליים

קטגוריה:מכרות
קטגוריה:נמיביה: כלכלה
קטגוריה:אורניום